Jerngarden

miniatyr|Frimerke fra 1940 med portrett av Codreanu.
Jerngarden (på rumensk Garda de Fier) var en ultranasjonalistisk, antisemittisk, fascistisk bevegelse og et politisk parti i Romania fra 1927 og til andre verdenskrig.Jerngarden på Store norske leksikon 

 Bakgrunn 
Bevegelsen ble grunnlagt av den dynamiske og karismatiske Corneliu Zelea Codreanu den 24. juli 1927 som Erkeengel Mikaels Legion (Legiunea Arhanghelului Mihail), og ble ledet av ham til hans død i 1938. Bevegelsen var preget av nasjonalisme, antisemittisme og rasisme, antikommunisme, mystisisme og lederdyrkelse. Bevegelsen hadde antidemokratiske ideer og var skeptiske til banker og storkapitalen. I sin antikommunistiske agitasjon blandet Jerngarden ofte inn angrep på personer som ikke hadde noe med kommunismen å gjøre, for eksempel Heinrich Mann, Stefan Zweig, Durkheim og Marcel Proust. Jerngarden hadde sterke innslag av ortodoks kristendom i sin ideologi og ble støttet av enkelte prester. Noen prester stilte til valg for Jerngarden i 1937.

I mars 1930 dannet Codreanu Jerngarden som en paramilitær politisk gren av legionen og dette navnet gikk etterhvert over til å bli betegnelsen på hele bevegelsen. Etter at Jerngarden ble forbudt i 1933, skiftet den navn i juni 1935 og registrerte seg som politisk parti kalt Totul pentru Țară (Alt for fedrelandet).

Medlemmene gikk med grønne uniformer, som skulle symbolisere fornyelse; og de ble referert til som «grønnskjortene» (Cămășile verzi), og de hilste hverandre med den romerske hilsen, med strak høyre arm.

Bevegelsen tok i bruk en sterk propaganda, med semireligiøse innslag og marsjer, patriotiske sanger og frivillig arbeidstjeneste og ønsket å fremstille seg som et alternativ til de andre, angivelig korrupte og udugelige, politiske partiene. Organisasjonen bar preg av å være en religiøs sekt med nasjonale politiske målsetninger. Absolutt lydighet til Codreanu var en plikt, nye medlemmer måtte drikke de andres blod og alle gikk med små skinnposer rundt halsen med fedrelandets jord.

Jerngarden var den sterkeste fascistiske bevegelse utenom Tyskland og Italia i mellomkrigstiden. I valgene i 1936 ble Jerngardens parti (TPT) ble det tredje største. En del medlemmer deltok i den spanske borgerkrigen på Francos side. Etter at kongen innførte diktatur i 1938, ble Codreanu og en del andre sentrale ledere drept. I 1939 drepte de statsminister Armand Călinescu i et attentat, Călinescu hadde i tiden før dette slått ned på Jerngarden ved å arrestere og henrette personer derfra. General Ion Antonescu grep da makten og innførte et autoritært tyskvennlig styre med støtte fra Jerngarden.

Andre verdenskrig
Under krigen gikk de i 1940 inn i den tyskvennlige regjeringen. I maktposisjoner sto de for en hard antisemittisk politikk og gikk aktivt inn i jødeutryddelsene. 
I slutten av november 1940 drepte jerngardistene 64 høytstående representanter for det gamle regimet for å hevne drapet på Corneliu Codreanu. 
mini|Medlemmer av Jerngarden som er arrestert av hæren etter opprøret og pogromene
Antonescu var den 14. januar 1941 i møte med Hitler i Obersalzberg for å diskutere den stadig mer ustabile situasjonen i Romania og fikk frie hender av ham til å håndtere Jerngarden slik som han fant for godt. Da en tysk major som var stasjonert i Romania ble drept den 19. januar avsatte Antonescu den jerngardevennlige innenriksministeren. Dette førte til demonstrasjoner mot regjeringen organisert av Jerngarden, som ble til et blodig opprør i dagene 21. til 23. januar 1941. Opprørerne besatte offentlige bygninger og skjøt mot de militære som ville jage dem vekk. Opprøret utviklet seg til pogromer i București mot den jødiske befolkningen. Antonescu lot hæren knuse Jerngarden.Ion Antonescu i Store norske leksikonMarshal Ion Antonescu, WorldWar2.ro, besøkt 12. april 2015 Under opprøret ble flere hundre medlemmer av Jerngarden drept eller skadet, og  medlemmer ble internert.Final Report - Internation Commission on the Holocaust in Romania  , besøkt 16. april 2015 Etter dette gikk Jerngarden i oppløsning, hvor ledelsen enten ble fengslet eller flyktet til Tyskland. Disse ble internert i spesialavdelinger i konsentrasjonsleirene Buchenwald og Dachau.Harvey, s.498; Veiga, ss.301–302; Browning, s.212; Deletant, s.87; Morgan, s.188 Samtidig offentliggjorde Antonescu at han hadde innledet samarbeid med de såkalte Codrenistene, den fløyen av Jerngarden som hadde vært motstander av lederen Horia Sima, og leder av denne fløyen var Codreanus far Ion Zelea Codreanu.Zigu Ornea: Anii treizeci. Extrema dreaptă românească ss.329–331, 346–348, Editura Fundaţiei Culturale Române, București, 1995. ISBN 973-9155-43-X Antonescu prøvde igjen å utvide sitt politiske grunnlag for regjeringen, men hans motstand mot et parlamentarisk system gjorde at han ble avvist.Deletant, ss.68, 301

 Referanser 

 Eksterne lenker 

 Engelskspråklig nettside om Jerngarden i dag
 Nettside med link til andre språk om Corneliu Zelea Codreanu, grunnleggeren av Jerngarden  
 Engelskspråklig nettside om Horia Sima, tidligere kommandant i Jerngarden

Kategori:Fascisme
Kategori:Politiske partier i Romania
Kategori:Romanias historie
Kategori:Politiske partier etablert i 1927
Kategori:Paramilitære organisasjoner
Kategori:1920-årene i Romania